
Víno Terra Wag – Šaľa 2026
11. ročník súťažnej prezentácie a výstavy vín 

NOMINAČNÁ SÚŤAŽ PRE NÁRODNÝ SALÓN VÍN SLOVENSKEJ REPUBLIKY 2026
  
ŠTATÚT SÚŤAŽE   

Organizátor: mesto Šaľa, v zastúpení primátora mesta Mgr. Jozef Belický  
Prezident súťaže: prof. Ing. Fedor Malík, DrSc.   
Odborný garant: Ing. Roman Janoušek  
Odborný konzultant: Miloš Holík
 
Termín odovzdania vzoriek: 4. 5. 2026 – 7. 5. 2026
Termín a miesto hodnotenia vzoriek: 14. 5. 2026,  9.00 hod. – 15:00 hod., obradná sieň, Mestský úrad Šaľa, Námestie Sv. Trojice 7, Šaľa 
Termín a miesto vyhlásenia výsledkov: 3. 9. 2026, 17: 00 hod., obradná sieň, Mestský úrad Šaľa, Námestie Sv. Trojice 7, Šaľa 
Termín a miesto verejnej ochutnávky: 4. 9. 2026, 17:00 hod. – 22:00 hod., námestie pred Mestským úradom v Šali,  5. 9. 2026, 17:00 hod. – 22:00 hod., námestie pred Mestským úradom v Šali

Účasť v súťaži 
Súťaže sa môže zúčastniť každý výrobca vína. Do súťaže sa prihlasuje účastník doručením vzorky jedného alebo viacerých vlastných vzoriek vín v súlade s týmto štatútom. Vzorky budú hodnotené anonymne. Za organizáciu súťaže a anonymitu zodpovedá prezident súťaže 
a odborný garant degustácie.
 
Doručovanie vzoriek  
Súťažné vzorky vín spolu s prihláškou je potrebné poslať na adresu Mestský úrad Šaľa, Námestie Sv. Trojice 7, 927 15 Šaľa alebo doručiť na zberné miesta, ktoré sú uvedené v Prílohe  č. 1. Štatútu súťaže.   
Súťažné vzorky vín je možné prihlásiť najneskôr do 30. 4. 2026 a zabezpečiť doručenie vzoriek na jedno zo zberných miest v termíne od 4. 5. 2026 – 7. 5. 2026. Po uvedenom termíne nie je možné zaradiť ďalšie vzorky do súťaže. Vzorky vína dodá súťažiaci v 6 ks fliaš s objemom min.  0,75 l, slamové a ľadové vína v objeme 0,5 l, resp. 0,375 l.   
Každá fľaša musí byť označená údajmi: názov vína, ročník, súťažná kategória, meno výrobcu. 
Vína sa prihlasujú elektronicky prostredníctvom systému VínkoPRO na portáli Vínko.sk. Prihlásenie/registrácia do systému bude možné na webovej stránke https://vinko.sk/sutaze/vino-terra-wag-2026-624. Zároveň je  ponechaná aj možnosť prihlásiť vzorky vín prostredníctvom klasickej papierovej prihlášky, ktorú je potrebné odoslať na adresu cizmarikova@sala.sk (Príloha č. 2 a č. 3 Štatútu súťaže). Prihlasovací poplatok za súťažnú vzorku je 5,- Eur. Účastnícke poplatky hradí prihlasovateľ na základe faktúry, ktorá mu bude vystavená a zaslaná po prihlásení súťažných vzoriek do súťaže.


Kontakt						Ing. Martina Čižmáriková
Mesto Šaľa						cizmarikova@sala.sk			
Nám. Sv. Trojice 7					031/770 59 81 klapka 319
927 15 Šaľa						mobil: 0918 248 298	
		
Všetky vzorky sa stávajú majetkom organizátora.  

Súťažné kategórie 
1. Vína tiché biele suché 
2. Vína tiché biele polosuché, polosladké 
3. Vína tiché ružové suché 
4. Vína tiché ružové polosuché, polosladké 
5. Vína tiché červené suché 
6. Prírodne sladké vína bez rozdielu farebnosti  
7. Šumivé vína
8. Perlivé vína

Hodnotenie 
Hodnotenie vín bude realizované 100 - bodovým systémom Medzinárodnej únie enológov. 
V rámci súťaže budú vínam podľa získaných bodov udelené zlaté a strieborné ocenenia.  
Veľká zlatá medaila					92 – 100 bodov
Zlatá medaila						88 – 91,99 bodov
Strieborná medaila					84 – 87,99 bodov
Podľa pravidiel O. I. V. bude diplom udelený maximálne 30 %  oceneniam Veľká zlatá medaila, Zlatá medaila a Strieborná medaila z celkového počtu vystavovaných vín. Titul Šampióna
v každej kategórii bude udelený pri minimálnom počte 20 súťažných vzoriek.

Hodnotiace komisie 
Hodnotiace komisie budú zložené z profesionálnych znalcov vín. Každý člen komisie hodnotí anonymne a samostatne. Účasť členov v komisii je čestná. 
 
Ocenenia 
Cena primátora mesta Šaľa  
Cena generálneho riaditeľa Duslo, a. s.
 
Katalóg súťaže, zverejnenie výsledkov a medailové nálepky  
Katalóg súťaže bude obsahovať informácie o štatúte súťaže, súťažných vzorkách vín, ich umiestnení v súťaži, o vystavovateľoch a členoch hodnotiacich komisií. Katalóg môže obsahovať aj ďalšie informácie o súťaži, organizátorovi a podporovateľoch súťaže. 
Výrobcovia ocenených vzoriek si budú môcť u organizátora objednať medailové nálepky na fľaše. Svojvoľné označovanie vín s uvedením názvu Víno Terra Wag – Šaľa 2026 je považované za porušenie pravidiel súťaže, vystavovateľ stráca nárok na účasť 
v nasledujúcom ročníku súťaže. 

Nákup ocenených vín 
Nákup ocenených vín pre potreby organizátora bude prebiehať po dohode s výrobcom vín. 





Príloha č. 1  

Adresár zberných miest vzoriek vín 

Mestský úrad v Šali
Námestie Sv. Trojice 7
Šaľa
mobil: +421 918 248 298

Reštaurácia Domino  
SNP 16 (Dom kultúry) 
Šaľa 

Fedor Malík a syn., s. r. o. 
Kalinčiakova 378/21 
Modra 

Zámocké vinárstvo Pezinok
Mladoboleslavská 5
Pezinok 
mobil: +421 903 487 929
 
Terra Wylak Winery s. r. o.
Hlavná 1245/132
Veľké Zálužie
	
Prodejna Velké Bílovice	
Žižkovská 1230
Velké Bílovice
Česká republika

                                                     PRIHLÁŠKA VÍN DO SÚŤAŽE VÍNO TERRA WAG – ŠAĽA 2026  

                                                          NOMINAČNÁ SÚŤAŽ NA NÁRODNÝ SALÓN VÍN SLOVENSKEJ REPUBLIKY 2026
 
                                                            
Meno a priezvisko / Obchodné meno: ......................................................................................                          			 IČO: ........................................                     
Adresa: ........................................................................................................................................................
Zodpovedná osoba: ..............................................................................................................................
Telefón: ............................................................. E – mail: .....................................................................
Číslo bankového účtu: .........................................................................................................................
IBAN: ..............................................................................................................................................................

Údaje z prihlášky budú uvedené aj v katalógu a na diplomoch.
  
Do súťaže je možné prihlásiť víno, ktorého má vlastník najmenej 250 fliaš. Každá vzorka obsahuje 6 kusov fliaš v objeme 0,5 až 0,75 litra.  
V prípade ľadových a slamových vín je akceptovateľný objem 0,5 alebo 0,375 litra.
  
Účastnícky poplatok vo výške 5,- Eur za 1 vzorku hradí prihlasovateľ na základe faktúry, ktorá mu bude obratom vystavená a zaslaná po vyplnení a odoslaní svojej prihlášky.
 
Kópiu prihlášky treba zaslať elektronicky na e-mail: cizmarikova@sala.sk 

Do správy pre prijímateľa uviesť názov firmy, pri fyzických osobách meno, priezvisko a bydlisko. 
 
Vyplnená prihláška musí byť odovzdaná súčasne so vzorkami. 
 
Vystavovateľ svojím podpisom prihlášky potvrdzuje, že je oboznámený a súhlasí so štatútom súťaže Víno Terra Wag – Šaľa 2026.


[image: ]Príloha č. 3		
 					                    ZOZNAM PRIHLÁSENÝCH VÍN DO SÚŤAŽE

    Týmto prihlasujem do súťaže Víno Terra Wag – Šaľa 2026 nasledovné vína:

	Č.
	Názov vína / odroda 
	Prívlastok 
	Ročník 
	Kategória 
	Alkohol obj. % 
	Cukor g/l 
	Kyseliny g/l 
	Výrobná dávka L 
	Pôvod hrozna 
	Veľkoobchod. 
cena  

V ...........................................  dňa .......................................  2026                             	 	 	 	     		 ...................................................................
 	   	    	                                            pečiatka a podpis prihlasovateľa 

